இப்படியே, உலகெங்கும் உள்ள பல கோடிப் பேர்களின் மொபைல் போன்களின் தொடர்பு நபர்களின் எண்கள், அவர்கள் பெயர்களுடன், ட்ரூ காலர் செயலியின் சர்வரில் பதியப்படுகின்றன. இந்த வகையில் ஒருவர் ட்ரூ காலர் செயலியைப் பயன்படுத்தினாலும், அவரின் போனில் உள்ள அனைத்து தொடர்புகளும், ட்ரூ காலரின் சர்வரில் பதியப்படுகின்றன. பின்னர், இவை சலித்தெடுக்கப்பட்டு, சரியான பெயர் மற்றும் அவரின் எண்கள் கொண்ட பட்டியல் உருவாக்கப்படுகிறது. அதன் பின்னர், உங்களுக்கு அழைப்பு வருகையில், ட்ரூ காலர் செயலி செயல்பாட்டில் இருந்தால், உடனே எண்ணுக்குரியவரின் பெயர் காட்டப்படுகிறது.